CELEX: 32021D2033
Language: el
Date: 2021-11-19 00:00:00
Title: Απόφαση (ΚΕΠΠΑ) 2021/2033 του Συμβουλίου της 19ης Νοεμβρίου 2021 που τροποποιεί την απόφαση (ΚΕΠΠΑ) 2019/97 σχετικά με την υποστήριξη της σύμβασης για την απαγόρευση των βιολογικών και τοξινικών όπλων στο πλαίσιο της στρατηγικής της ΕΕ κατά της διάδοσης όπλων μαζικής καταστροφής

22.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 415/29
               
            
         ΑΠΟΦΑΣΗ (ΚΕΠΠΑ) 2021/2033 ΤΟΥ ΣΥΜΒΟΥΛΙΟΥ
         της 19ης Νοεμβρίου 2021
         που τροποποιεί την απόφαση (ΚΕΠΠΑ) 2019/97 σχετικά με την υποστήριξη της σύμβασης για την απαγόρευση των βιολογικών και τοξινικών όπλων στο πλαίσιο της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 21 Ιανουαρίου 2019, το Συμβούλιο εξέδωσε την απόφαση (ΚΕΠΠΑ) 2019/97 (1), η οποία προβλέπει περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης, για τα προγράμματα που αναφέρονται στο άρθρο 1 αυτής.
                  
               
                     (2)
                  
                  
                     Η περίοδος εφαρμογής της χρηματοδοτικής συμφωνίας λήγει στις 4 Φεβρουαρίου 2022.
                  
               
                     (3)
                  
                  
                     Στις 8 Ιουλίου 2021, το Γραφείο Αφοπλισμού των Ηνωμένων Εθνών (UNODA), το οποίο είναι αρμόδιο για την τεχνική υλοποίηση των προγραμμάτων που αναφέρονται στο άρθρο 1 της απόφασης (ΚΕΠΠΑ) 2019/97, ζήτησε δωδεκάμηνη χωρίς κόστος παράταση της περιόδου εφαρμογής της εν λόγω απόφασης. Με την παράταση αυτήν παρέχεται η δυνατότητα στο UNODA να υλοποιήσει αρκετά από τα προγράμματα που αναφέρονται στο άρθρο 1 της απόφασης (ΚΕΠΠΑ) 2019/97, η υλοποίηση των οποίων καθυστέρησε λόγω της πανδημίας της COVID-19.
                  
               
                     (4)
                  
                  
                     Η παράταση της περιόδου εφαρμογής των προγραμμάτων που αναφέρονται στο άρθρο 1 της απόφασης (ΚΕΠΠΑ) 2019/97 έως τις 4 Φεβρουαρίου 2023 δεν έχει επιπτώσεις όσον αφορά τους χρηματοδοτικούς πόρους.
                  
               
                     (5)
                  
                  
                     Η απόφαση (ΚΕΠΠΑ) 2019/97 θα πρέπει επομένως να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2019/97 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 4 Φεβρουαρίου 2023.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2019/97 του Συμβουλίου, της 21ης Ιανουαρίου 2019, σχετικά με την υποστήριξη της σύμβασης για την απαγόρευση των βιολογικών και τοξινικών όπλων στο πλαίσιο της στρατηγικής της ΕΕ κατά της διάδοσης όπλων μαζικής καταστροφής (ΕΕ L 19 της 22.1.2019, σ. 11).